**број:72-4/2019**

На основу чл. 22. и члана 59, 60 и 61 Закона о јавним предузећима (Сл. гласник РС“, бр.15/2016 ), члана 74, члана 79, члана 81, члана 83.став 1. алинеја 3) Статута јавног предузећа Дирекција за изградњу и комуналне делатности општине Гаџин Хан број 36-3 од 24.октобра 2016. године на који је Скупштина општине Гаџин Хан дала сагласност решењем број:06 број 264/2016-II од 20.12.2016. године, члана 59, члана 60, члана 64, члана 65 и члана 66 Одлуке о комуналним делатностима бр. 06- 22/2015-II од 13.03.2015. године (Сл. гласник бр.22/2015), члана 10 став 1. тачка 4), члана 15, члана 18, члана 20 став 1. Пословника о раду Надзорног одбора ЈП Дирекција Гаџин Хан бр.45-6 од 24. јула 2017.године,

Надзорни одбор Јавног предузећа Дирекција за изградњу и комуналне делатности општине Гаџин Хан именован решењем Скупштине општине Гаџин Хан бр.06-112/2017-II-1 од 14.06.2017. године,

на 72. ( седамдесетдругој ) седници Надзорног одбора Јавног предузећа Дирекција за изградњу и комуналне делатности општине Гаџин Хан, Гаџин Хан , одржаној дана 29. новембра 2019. године, једногласно предлаже

**ПРОГРАМ ОДРЖАВАЊА УЛИЦА И ПУТЕВА**

**-ТЕКУЋЕ ПОПРАВКЕ И ОДРЖАВАЊЕ УЛИЦА У НАСЕЉИМА,**

**СЕОСКИХ ПУТЕВА, СПОРТСКИХ ТЕРЕНА И ЗЕЛЕНИХ ПОВРШИНА -**

**за 2020.годину**

**I ОПШТЕ ОДРЕДБЕ**

Члан 1

На основу члана члана 59, члана 60, члана 64, члана 65 и члана 66 Одлуке о комуналним делатностима општине Гаџин Хан („ Службени гласник града Ниша“, бр.22/2015 и 82/2019), ЈП Дирекција Гаџин Хан обезбеђује радове на одржавању улица, путева и других јавних површина у насељеним местима Хан, уређује и одржава јавне зелене површине складу са овим Програмом донетим уз сагласност Скупштине општине.

Члан 2

Одржавање улица, путева и других јавних површина у насељеним местима је поправка, реконструкција, модернизација и извођење других радова на одржавању улица и саобраћајница, јавних површина ( тргова, платоа и сл.) и вертикалне и хоризонталне сигнализације.

Одржавање путева и пешачких прелаза обухвата летње и зимско одржавање локалних путева и текуће поправке и одржавање улица, сеоских путева.

Извођење радова из претходног става овог члана Програма обавља ЈП Дирекција или поверава уговором предузећу или предузетнику регистрованом за обављање те делатности, путем прибављања понуда.

Члан 3

Уређивање и одржавање паркова, зелених и рекреационих површина ( у даљем тексту:јавне зелене површине) је засађивање дрвећа, заштитног зеленила и другог растиња и траве, кресање дрвећа и кошења траве, одржавање, опремање и чишћење паркова, тргова, приобаља и других јавних зелених површина, одржавање и чишћење површина за рекреацију и одржавање и уређивање јавних плажа.

Члан 4

Јавним зеленим површинама сматрају се:

1. паркови, скверови, дрвореди и улични травњаци који се налазе између пешачких тротоара, паркинг простора и јавних путева,
2. заштитни појасеви зеленила у насељима и индустријским зонама,
3. зеленило посебних намена ( зеленило на гробљима, зеленило око културних и историјских споменика и других значајних друштвених објеката, зеленило на вашариштима и др.

Члан 5

Уређење и одржавање јавних зелених површина обухвата:

1. одржавање свих елемената зеленила ( дрвеће, шибље, живе ограде, травњаци, жардињере и др.) на оптималном нивоу у циљу обезбеђивања основне функције озељењавања,
2. засађивање украсног дрвећа, шибља, цвећа и сл.,
3. сечење и кресање грана дрвећа и изданака око дрвећа и уклањање окресаних и отсечених грана,
4. редовно кошење траве-до висине 10 сантиметара,
5. одржавање свих елемената уређења и опремања јавних зелених површина ( стаза, путева, клупа, фонтана, чесми, корпи за отпаткеи др.),
6. предузимање мера за заштиту зеленила од биљних болести и штеточина,
7. обезбеђење коришћења јавних зелених површина у складу са њиховом наменом,

редовно чишћење и уклањање разног отпада.

**II ПРЕДМЕТ ПРОГРАМА**

Члан 6

Овим **Програмом текућих поправки и одржавања улица у насељима, сеоских путева, спорстких терена и зелених површина** уређује се:

1. врста и обим радова текућих поправки и одржавања улица у насељима и спорстких терена
2. предрачун потребних средстава;
3. изворе и начин финансирања;
4. редослед и рокове извођења радова и реализације програма у целини.

**II 1) Врста и обим радова текућих поправки и одржавања улица у насељима и спорстких терена**

Члан 7

Текуће поправке и одржавања улица у насељима и спорстких терена обављаће се према следећем плану активности за 2020. годину по врсти и обиму**:**

1. **Радови на одржавању улица:**

Радови на одржавању улица на територији општине Гаџин Хан биће у дужини од 3.500м, са просечном ширином од 3,0 м и дебљином од 0,20 м насутог материјала.

Радовима ће бити обухваћена следећа места:

Велики Вртоп, Велики Крчимир, Виландрица, Гаре, Гаџин Хан, Горње Власе, Горње Драговље, Горњи Барбеш, Горњи Душник, Гркиња, Доње Драговље, Доњи Барбеш, Доњи Душник, Дуга Пољана, Дукат, Јагличије, Калетинац, Копривница, Краставче, Личје, Мали Вртоп, Мали Крчимир, Марина Кутина, Миљковац, Ново Село, Овсињинац, Равна Дубрава, Семче, Сопотница, Тасковићи, Топоница, Ћелије, Чагровац и Шебет.

- Редовно одржавање и рехабилитација асфалтираних и неасфалтираних улица и израда приступа локалним и државним путевима, 150т и 100т дробљеног каменог агрегата и израда пропуста.

- Рехабилитација улице Светог Саве у Великом Крчимиру КП бр.4319 КО Велики Крчимир, по предмеру и предрачуну радова заведеног под бројем: 2558 од 27.11.2019.год. предвиђена количина асфалта 100т, дробљеног каменог агрегата 144т.

1. **Радови на ископу одводних канала, изради пропуста, потпорних зидова,одржавање јавних чесми,споменика.**
2. **Радови на одржавању спортских терена:**

Програмом одржавања спортских терена обухваћени су следећи терени у местима:

Гаџин Хан, Гркиња, Топоница, Доњи Душник, Тасковићи и Марина Кутина, као и других терена по потреби.

Радови одржавања јавних зелених површина обављаће се према следећем плану активности за 2020. годину по врсти и обиму**:**

Програмом, одржавања зелених површина обухваћено је у обиму од 77.000,00 м2.

Члан 8

ЈП Дирекција Гаџин Хан делатност од општег интереса за коју је основано и послове предвиђене овим Програмом обавља на начин на који се обезбеђује стално, континуирано и квалитетно пружање комуналних услуга.

Члан 9

ЈП Дирекција Гаџин Хан предузима мере и активности за редовно одржавање и несметано функционисање постројења и других објеката неопходних за обављање своје делатности, у складу са законом и другим прописима којима се уређују услови обављања делатности од општег интереса због које је основано и обављање послова предвиђених овим Програмом.

**II 4) Изворе и начин финансирања**

Члан 10

Комунална делатност предвиђена овим Програмом финансира се из сопствених средстава.

За извршено зимско одржавање путева ЈП Дирекција за изградњу и комуналне делатности припада накнада према одлукама о ценама комуналних услуга које је донело ЈП Дирекција Гаџин Хан , а на које је оснивач дао сагласност важечим у време обрачуна и испостављања рачуна.

Члан 11

За извршене комуналне услуге дефинисане овим Програмом ЈП Дирекција Гаџин Хан испоставља рачуне општини Гаџин Хан, која је дужан исте исплатити у роковима одређеним законом и подзаконским прописима.

Члан 12

У складу са овим Програмомом закључиће се уговор са Општином Гаџин Хан као оснивачем и корисником пружања комуналне услуге текућих поправки и одржавања улица у насељима, сеоских путева, спорстких терена и зелених површина.

**II 5) Предрачун потребних средстава**

Члан 13

За вршење комуналних услуга регулисаних овим Програм планирају се потребна средства за 2020. годину, према предрачуну у у**купној вредности планираних радова од 15,500.000,00 динара од чега:**

1. Радови на одржавању улицау укупној вредности од **7.200.000,00** динара,
2. Радови на ископу одводних канала, изради пропуста, потпорних зидова,одржавање јавних чесми,споменика и др. у укупној вредности од **1.700.000,00** динара.
3. Радови на одржавању спортских теренау укупној вредности од **4.500.000,00** динара
4. Одржавање јавних и зелених површина у укупној вредности од **2.100.000,00** динара**.**

**II 7) Редослед и време извршења радова**

Члан 14

ЈП Дирекција за изградњу и комуналне делатности, извршаваће радове по овом Програму по налозима добијеним од Општине Гаџин Хан у времену и роковима одређеним тим налозима.

**III ЗАВРШНЕ ОДРЕДБЕ**

Члан 15

Овај Програм текућих поправки и одржавања улица у насељима, сеоских путева, спорстких терена и зелених површина проследити Скупштини општине Гаџин Хан као оснивачу, на сагласност.

Члан 16

Овај Програм текућих поправки и одржавања улица у насељима, сеоских путева, спорстких терена и зелених површина сматра се донетом када на њега да сагласност Скупштина општине Гаџин Хан, као оснивач.

Члан 17

Овај Програм текућих поправки и одржавања улица у насељима, сеоских путева, спорстких терена и зелених површина ступа на снагу даном достављања сагласности оснивача ЈП Дирекцији Гаџин Хан.

НАДЗОРНИ ОДБОР

ЈП Дирекција за изградњу и комуналне делатности општине Гаџин Хан

Бр.72-4/2019

У Гаџином Хану, дана 29. новембра 2019. године

ПРЕДСЕДНИК

Зоран Станисављевић